Augustin Zegrean, preşedintele Curţii Constituţionale a României, a fost reclamat la Consiliul Naţional pentru Combaterea Discriminării, pentru un discurs ţinut luna trecută în cadrul unei dezbateri.

Plângerea a fost depusă de senatorul UNPR Marian Vasiliev, preşedintele Comisiei pentru egalitatea de şanse din Senat.

"Cele 10 porunci, decalogul, reprezintă prima mare încercare de legiferare, de codificare a legislaţiei omenirii. În decursul vremii, sigur că ele nu au fost respectate, cum nu sunt respectate nici în ziua de astăzi. Cinsteşte pe tatăl tău şi pe mama ta - cine o fi tatăl tău când fecundarea este făcută în vitro? - Cine o fi mama ta când ai fost purtat în pântec de o mama surogat? - Dar dacă tatăl tău este un bărbat şi mama ta este tot un bărbat? Să nu fi desfrânat este cea de-a şaptea porunca - Păi în ziua de astăzi, domnule Zgonea, statele se forţează să adopte legi ale desfrânării pentru că se vorbeşte tot mai des despre legea prostituţiei? Să nu ridici mărturie mincinoasă împotriva aproapelui tău - sigur că mărturia mincinoasă este pedepsită de toate legislaţiile, suntem martori dintotdeauna a delaţiunii şi au practicat-o oamenii cu mare plăcere", a spus Augustin Zegrean în discursul său.

VEZI VIDEO AICI.

Etichete: Augustin Zegrean, discriminare, discurs zegrean